Боян Бойчев
Танцуващият вятър

chitanka.info

В душата ми е буря,

Сърцето ми — океан,

Всеки удар е вълна,

Отмиваща светлината.

Отмиваща пясъка на брега,

Където виждам чрез мидите,

Чувам чрез рапаните

И съм част от скалите.

На брега съм сам —

Просто друг сезон е.

Само тази синева безкрайна

И танцуващият в мене вятър.

пролетта на 2006 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.